รัฐบาลไทย-ข่าวทำเนียบรัฐบาล-กระทรวงเกษตรฯ ทบทวนแผนยุทธศาสตร์การบริหารจัดการทรัพยากรน้ำ ในงานสัมมนา “ยุทธศาสตร์การบริหารจัดการน้ำและการบูรณาการแผนการดำเนินการสิ่งกีดขวางทางน้ำ”
วันอังคารที่ 16 พฤษภาคม 2560
กระทรวงเกษตรฯ ทบทวนแผนยุทธศาสตร์การบริหารจัดการทรัพยากรน้ํา ในงานสัมมนา “ยุทธศาสตร์การบริหารจัดการน้ําและการบูรณาการแผนการดําเนินการสิ่งกีดขวางทางน้ํา”
กระทรวงเกษตรฯ ทบทวนแผนยุทธศาสตร์การบริหารจัดการทรัพยากรน้ํา จาก 12 ปี เป็น 20 ปี ในงานสัมมนา “ยุทธศาสตร์การบริหารจัดการน้ําและการบูรณาการแผนการดําเนินการสิ่งกีดขวางทางน้ํา” มุ่งหวังจัดทําแผนอย่างเป็นระบบ และร่วมมือกันแก้ไขปัญหาตามบทบาทของแต่ละหน่วยงาน
นายเลิศวิโรจน์ โกวัฒนะ รองปลัดกระทรวงเกษตรและสหกรณ์ เปิดเผยภายหลังเป็นประธานเปิดการสัมมนาเชิงปฏิบัติการ เรื่อง “ยุทธศาสตร์การบริหารจัดการน้ําและการบูรณาการแผนการดําเนินการสิ่งกีดขวางทางน้ํา” ณ โรงแรมมิราเคิล แกรนด์ คอนเวนชั่น ว่า กระทรวงเกษตรและสหกรณ์ โดยกรมชลประทาน จัดสัมมนาดังกล่าว เพื่อทบทวนแผนยุทธศาสตร์การบริหารจัดการทรัพยากรน้ํา จาก 12 ปี เป็น 20 ปี ระหว่างปี 2560 - 2579 และเปิดเวทีอภิปราย เพื่อรับฟังความคิดเห็นจากผู้เข้าร่วมสัมมนา ประกอบด้วย กรมชลประทาน กรมทางหลวง กรมทางหลวงชนบท การรถไฟแห่งประเทศไทย สํานักงานป้องกันและบรรเทาสาธารณภัย สํานักงานโยธาธิการและผังเมือง กรมทรัพยากรน้ํา และองค์กรปกครองส่วนท้องถิ่น ซึ่งการทบทวนยุทธศาสตร์น้ําดังกล่าว จะร่วมกันแก้ไขเรื่องน้ําในภาพรวม โดยจะปรับให้สอดคล้องกับปัญหาน้ําที่เกิดขึ้น โดยเฉพาะยุทธศาสตร์ที่ 2 น้ําสนับสนุนภาคการผลิต (น้ําเพื่อการเกษตรและอุตสาหกรรม) และยุทธศาสตร์ที่ 3 การป้องกันและบรรเทาอุทกภัย โดยในยุทธศาสตร์นี้จะต้องทบทวนในประเด็นเรื่องสิ่งกีดขวางทางน้ําเพิ่มเติม เช่น ถนน สะพาน รวมทั้งพื้นที่ชุมชนที่มีการขยายตัว ซึ่งถือเป็นสาเหตุทําให้เกิดน้ําท่วม อย่างไรก็ตาม การจัดทําแผนอย่างเป็นระบบและร่วมมือกันแก้ไขปัญหาตามบทบาทของแต่ละหน่วยงาน จะเป็นแผนงานในการช่วยแก้ไขปัญหาดังกล่าวได้
นายเลิศวิโรจน์ กล่าวต่อไปว่า สําหรับประเด็นสําคัญที่สัมมนา ได้แก่ การแก้ไขปัญหาน้ําท่วมในพื้นที่ลุ่มเจ้าพระยาตอนล่าง โดยในระยะเร่งด่วนที่จะต้องดําเนินการ คือ การแก้ไขปัญหาการระบายน้ําทั้งฝั่งตะวันออกและตะวันตกของแม่น้ําเจ้าพระยา มีโครงการที่กําลังดําเนินการอยู่ รวม 93 แห่ง ประกอบด้วย ระบบระบายน้ํา 38 แห่ง สถานีสูบน้ํา 15 แห่ง ประตูระบายน้ํา 40 แห่ง การทบทวนโครงการที่จะสามารถดําเนินการในระยะเร่งด่วนระหว่างปี 2560 - 2561 เช่น การปรับปรุงโครงข่ายระบบชลประทานทั้งตะวันออกและตะวันตก การเพิ่มประสิทธิภาพการระบายน้ําของแม่น้ําท่าจีน เป็นต้น สําหรับการตรวจสอบสิ่งกีดขวางทางน้ําในพื้นที่ภาคกลางในเบื้องนั้นต้น พบว่า มีสิ่งกีดขวางทางน้ําประเภทต่าง ๆ เช่น ถนน สะพาน แนวป้องกันตลิ่ง ท่อระบายน้ํา เป็นต้น จํานวน 221 แห่ง ซึ่งจะร่วมกันกําหนดหาแนวทางในการแก้ไขปัญหาต่อไป
ทั้งนี้ กระทรวงเกษตรและสหกรณ์ โดยกรมชลประทาน จะมีการจัดสัมมนาเชิงปฏิบัติการ เรื่อง ยุทธศาสตร์การบริหารจัดการน้ํา การเสริมสร้างความมั่นคงน้ําภาคการผลิตและการป้องกันอุทกภัยทั้งระบบ รวมถึงการบูรณาการแผนการดําเนินการสิ่งกีดขวางทางน้ํา ในเขตพื้นที่ 6 ภาค คือ ภาคเหนือ ภาคตะวันออกเฉียงเหนือ ภาคกลาง ภาคตะวันออก ภาคใต้ตอนบน และภาคใต้ตอนล่าง ระหว่างวันที่ 9 – 30 พฤษภาคม 2560 เพื่อบูรณาการแผนปฏิบัติงานของภาครัฐ พร้อมทบทวนเป้าหมายและมาตรการที่สอดคล้องกัน และส่งต่อให้ฝ่ายเลขานุการคณะกรรมการทรัพยากรน้ําแห่งชาติ (กนช.) ไปจัดทําการรับฟังความคิดเห็นกับภาคประชาชนทั้ง 6 ยุทธศาสตร์ต่อไป รวมถึงระดมสมองแก้ไขและปรับปรุงสิ่งกีดขวางทางน้ําให้เหมาะสมและมีประสิทธิภาพ รวมทั้งวิเคราะห์ถึงปัญหาและสาเหตุการเกิดอุทกภัยในแต่ละพื้นที่ด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th.
www.facebook.com/kasetthai